
toarei şi pururea Fecioarei Mania: 

Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 


[eo se 
“ 


facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 


Aştept învierea morţilor şi viaţa veacului ce va să fie. Amin ! 


Condac 1 
Apărătoare Doamnă pentru biruinţă, mulţumiri, izbăvindu-ne din nevoi, aducem 
ție, Născătoare de Dumnezeu, noi, robii tăi. Ci, ca aceea ce ai stăpânire nebiruită, 
izbăveşte-ne din toate nevoile, ca să strigăm ţie: Bucură-te, Mireasă, pururea 
Fecioară! 


Icos 1 

Îngerul cel întâistătător din Cer a fost trimis să zică Născătoarei de Dumnezeu: Bu- 
cură-te! Şi împreună cu glasul cel netrupesc, văzându-Te pe Tine, Doamne, Întru- 
pat, s-a înspăimântat şi 1-a stat înainte, grăind către dânsa unele ca acestea: 
Bucură-te, cea prin care răsare bucuria; 

Bucură-te, cea prin care piere blestemul; 

Bucură-te, chemarea lui Adam celui căzut; 

Bucură-te, izbăvirea lacrimilor Evei; 

Bucură-te, înălțime, întru care anevoie se suie gândurile omeneşti; 

Bucură-te, adâncime, care nu te poţi vedea lesne cu ochii îngereşti; 

Bucură-te, că eşti scaun Împăratului; 

Bucură-te, că porți pe Cel ce poartă toate; 

Bucură-te, steaua, care arăţi Soarele; 

Bucură-te, pântecele dumnezeieştii întrupări; 

Bucură-te, cea prin care se înnoieşte făptura; 

Bucură-te, cea prin care Prunc Se face Făcătorul; 

Bucură-te, Mireasă, pururea Fecioară! 


Condac 2 

Știindu-se pe sine Sfânta întru curăţie, a zis lui Gavriil cu îndrăznire: Prea slăvitul 
tău glas cu anevoie se arată a fi primit sufletului meu; că naştere cu zămislire fără 
sămânță, cum îmi spui? Cântând: Aliluia! 


Icos 2 

Înţelesul cel greu de pătruns căutând Fecioara să-l înţeleagă, a grăit către cel ce slu- 
jea: Din pântece curat, cum este cu putinţă să Se nască Fiu, spune-mi? lar el cu fri- 
că a zis: 

Bucură-te, tăinuitoarea sfatului celui nespus; 

Bucură-te, încredințarea celor ce au trebuinţă de tăcere; 

Bucură-te, începătura minunilor lui Hristos; 

Bucură-te, capul poruncilor Lui; 

Bucură-te, scara Cerului, pe care S-a pogorât Dumnezeu; 


Bucură-te, pod care-i treci la Cer pe cei de pe pământ; 
Bucură-te, minune, care de îngeri eşti mult slăvită; 

Bucură-te, ceea ce eşti rană de mult plâns a diavolilor; 
Bucură-te, ceea ce ai născut Lumina cea neapusă; 

Bucură-te, ceea ce n-ai învăţat pe nimeni în ce chip s-a petrecut; 
Bucură-te, ceea ce covârşeşti mintea celor înţelepţi; 

Bucură-te, ceea ce luminezi gândurile celor credincioşi; 
Bucură-te, Mireasă, pururea Fecioară! 


Condac 3 

Puterea Celui de Sus a umbrit-o atunci, spre zămislire, pe cea care nu ştia de nuntă 
şi pântecele ei cel cu bună roadă, ca o țarină dulce, l-a arătat tuturor celor ce vor să 
secere mântuire, când vor cânta aşa: Aliluia! 


Icos 3 

Având Fecioara primit în pântece pe Dumnezeu, a alergat la Elisabeta; iar pruncul 
acesteia, îndată cunoscând închinarea ei, s-a bucurat şi cu săltări în pântece, ca şi 
cum ar fi cântat, a grăit către Născătoarea de Dumnezeu: 

Bucură-te, vița mlădiţei celei neveştejite; 

Bucură-te, câştigarea rodului celui fără de moarte; 

Bucură-te, ceea ce ai lucrat pe Lucrătorul iubirii de oameni; 

Bucură-te, ceea ce ai născut pe Săditorul vieţii noastre; 

Bucură-te, brazdă care ai crescut înmulţirea milelor; 

Bucură-te, masă care porţi îndestularea milostivilor; 

Bucură-te, ceea ce înfloreşti Raiul desfătăru; 

Bucură-te, ceea ce găteşti adăpostire sufletelor; 

Bucură-te, tămâia rugăciunii celei primite; 

Bucură-te, curăţia a toată lumea; 

Bucură-te, voia cea bună a lui Dumnezeu către noi, cei muritori; 

Bucură-te, îndrăznirea celor muritori către Dumnezeu; 

Bucură-te, Mireasă, pururea Fecioară! 


Condac 4 

Vifor de gânduri necredincioase având în sine, înțeleptul Iosif s-a tulburat, uitându- 
se la tine, cea neamestecată cu nunta, gândind că eşti furată de nuntă, tu ceea ce 
eşti fără de prihană. lar când a cunoscut că zămislirea ta este de la Duhul Sfânt, a 
zis: Aliluia! 


Icos 4 


Au auzit păstorii pe îngeri lăudând venirea lui Hristos în trup şi alergând la Acela 
ca la un păstor, L-au văzut ca pe un miel fără de prihană în braţele Mariei, pe care 
lăudând-o, au zis: 

Bucură-te, Maica Mielului şi a Păstorului; 

Bucură-te, staulul oilor cuvântătoare; 

Bucură-te, ceea ce eşti chinuire pentru vrăjmaşii cei nevăzuţi; 

Bucură-te, ceea ce deschizi uşile Raiului; 

Bucură-te, că cele cereşti se bucură cu cele pământeşti; 

Bucură-te, că cele pământeşti dănţuiesc împreună cu cele cereşti; 

Bucură-te, gura apostolilor cea fără de tăcere; 

Bucură-te, îndrăznirea cea nebiruită a purtătorilor de chinuri; 

Bucură-te, temeiul cel tare al credinţei; 

Bucură-te, cunoştinţa harului cea luminoasă; 

Bucură-te, cea prin care s-a golit iadul; 

Bucură-te, cea prin care ne-am îmbrăcat cu slavă; 

Bucură-te, Mireasă, pururea Fecioară! 


Condac 5 

Steaua cea cu dumnezeiască mergere văzând-o magii, au mers pe urma luminii ei 
şi ţinând-o ca pe o făclie, cu dânsa căutau pe puternicul Împărat şi ajungând la Cel 
neajuns, s-au bucurat cântându-l: Aliluia? 


Icos 5 

Au văzut pruncii haldeilor în braţele Fecioarei pe Cel ce a zidit pe om cu mâna şi 
cunoscându-L a le fi Stăpân, deşi luase chip de rob, s-au nevoit cu daruri a-l sluji 
Lui şi a-i cânta celei binecuvântate: 

Bucură-te, Maica stelei celei neapuse; 

Bucură-te, raza zilei celei de taină; 

Bucură-te, ceea ce ai stins cuptorul înşelăciunii; 

Bucură-te, ceea ce luminezi pe tăinuitorii Treimi; 

Bucură-te, ceea ce ai aruncat dintru dregătorie pe tiranul cel fără de omenie; 
Bucură-te, ceea ce ai arătat pe Domnul Hristos, iubitorul de oameni; 

Bucură-te, ceea ce ne-ai izbăvit din slujirea cea idolească; 

Bucură-te, ceea ce ne curăţeşti de lucrurile cele întinate; 

Bucură-te, ceea ce ai stins închinarea la foc; 

Bucură-te, ceea ce ne-ai potolit văpaia patimilor; 

Bucură-te, îndreptătoarea înţelepciunii celor credincioşi; 

Bucură-te, veselia tuturor neamurilor; 

Bucură-te, Mireasă, pururea Fecioară! 


Condac 6 

Vestitori purtători de Dumnezeu făcându-se magii, s-au întors în Babilon, săvâr- 
şind prorocia Ta şi mărturisindu-Te tuturor pe Tine, Hristoase, au lăsat pe Irod ca 
pe un mincinos, că nu ştia să cânte: Aliluia! 


Icos 6 

Strălucind Tu în Egipt, Lumina adevărului, ai izgonit întunericul minciunii. Că 
idolii lui, Mântuitorule, nerăbdând tăria Ta, au căzut; iar cei ce s-au izbăvit de dân- 
şii cântau către Născătoarea de Dumnezeu: 

Bucură-te, îndreptarea oamenilor; 

Bucură-te, căderea demonilor; 

Bucură-te, ceea ce ai zdrobit stăpânia înşelăciunii; 

Bucură-te, ceea ce ai vădit înşelăciunea idolească; 

Bucură-te, mare care ai înecat pe faraonul cel netrupesc; 

Bucură-te, piatră care ai adăpat pe cei însetaţi de viaţă; 

Bucură-te, stâlp de foc care povăţuieşti pe cei dintru întuneric; 

Bucură-te, acoperământul lumii cel mai lat decât norul; 

Bucură-te, hrană şi potir cu mană; 

Bucură-te, slujitoarea bucuriei celei sfinte; 

Bucură-te, pământul făgăduinţei; 

Bucură-te, izvorâtoare de miere şi lapte; 

Bucură-te, Mireasă, pururea Fecioară! 


Condac 7 

Vrând Simeon să se mute din veacul acesta înşelător, Te-ai dat lui ca un prunc, dar 
Te-ai făcut cunoscut lui şi ca Dumnezeu desăvârşit. Pentru aceea s-a mirat de înţe- 
lepciunea Ta cea nespusă, cântând: Aliluia! 


Icos 7 

Arătat-a făptură nouă arătându-Se Făcătorul nouă, celor ce suntem făcuți de Dân- 
sul, răsărind din pântecele cel fără de sămânță şi păzindu-l întreg, precum a fost; ca 
noi, văzând minunea, să o lăudăm, grăind: 

Bucură-te, floarea nestricăciunii; 

Bucură-te, cununa înfrânării; 

Bucură-te, ceea ce ai strălucit chipul Învierii; 

Bucură-te, ceea ce ai arătat viaţa îngerească; 

Bucură-te, pomul cel cu luminoasă roadă, din care se hrănesc credincioşii; 
Bucură-te, copacul cel înfrunzit cu bună umbră, sub care mulți se odihnesc; 
Bucură-te, ceea ce ai purtat în pântece pe Îndreptătorul celor rătăciţi; 

Bucură-te, ceea ce ai născut pe Izbăvitorul celor robii; 


Bucură-te, îmblânzirea Judecătorului celui drept; 
Bucură-te, iertarea multor greşiţi; 

Bucură-te, haina celor goi de îndrăzneală; 
Bucură-te, dragostea care biruieşte toată dorirea; 
Bucură-te, Mireasă, pururea Fecioară! 


Condac 8 

Văzând naştere minunată, să ne înstrăinăm de lume, mutându-ne mintea la Cer; că 
pentru aceasta Prea înaltul Dumnezeu pe pământ S-a arătat Om smerit, vrând să 
tragă la înălțime pe cei care-l cântă: Aliluia! 


Icos 8 

Cu totul a fost între cei de jos, iar de cei de Sus nicicum nu S-a depărtat Cuvântul 
cel necuprins; că dumnezeiască pogorâre a fost, iar nu mutare din loc şi naştere din 
Fecioară primitoare de Dumnezeu, care aude acestea: 

Bucură-te, încăperea lui Dumnezeu celui neîncăput; 

Bucură-te, uşa tainei celei de cinste; 

Bucură-te, auzirea cea cu nepricepere pentru cei necredincioşi; 

Bucură-te, lauda cea fără de îndoială a celor credincioşi; 

Bucură-te, purtătoarea cea prea sfântă a Celui ce este pe heruvimi; 

Bucură-te, sălaşul cel prea slăvit al Celui ce este pe serafimi; 

Bucură-te, ceea ce ai adunat lucruri potrivnice întru una; 

Bucură-te, ceea ce ai unit fecioria şi naşterea; 

Bucură-te, cea prin care s-a dezlegat călcarea poruncii; 

Bucură-te, cea prin care s-a deschis Raiul; 

Bucură-te, cheia Împărăției lui Hristos; 

Bucură-te, nădejdea bunătăţilor celor veşnice; 

Bucură-te, Mireasă, pururea Fecioară! 


Condac 9 

Toată firea îngerească s-a minunat de lucrul cel mare al întrupării lui Hristos; că pe 
Cel neapropiat, ca Dumnezeu, L-a văzut Om apropiat tuturor, petrecând împreună 
cu noi şi auzind de la toţi: Aliluia! 


Icos 9 

Pe oratorii cei mult vorbitori îi vedem tăcând ca nişte peşti fără de glas, despre tine, 
Născătoare de Dumnezeu; că nu se pricep să spună în ce chip şi Fecioară ai rămas, 
ŞI ai putut naşte. lar noi, minunându-ne de o taină ca aceasta, cu credinţă cântăm: 
Bucură-te, sălaşul înţelepciunii lui Dumnezeu; 

Bucură-te, comoara rânduielii Lui; 


Bucură-te, ceea ce îi arăţi pe filosofi neînţelepţi; 

Bucură-te, ceea ce ai vădit pe cei meşteri la cuvânt a fi necuvântători; 
Bucură-te, că au înnebunit întrebătorii cei cumpliți; 

Bucură-te, că s-au veştejit făcătorii de basme; 

Bucură-te, ceea ce ai risipit vorbele cele încâlcite ale atenienilor; 
Bucură-te, ceea ce ai umplut mrejele pescarilor; 

Bucură-te, ceea ce ne-ai ridicat din adâncul necunoştinţei; 
Bucură-te, ceea ce pe mulţi i-ai luminat la minte; 

Bucură-te, corabia celor ce vor să se mântuiască; 

Bucură-te, limanul celor ce umblă cu corăbiile acestei vieţi; 
Bucură-te, Mireasă, pururea Fecioară! 


Condac 10 

Vrând să mântuiască lumea, Împodobitorul tuturor a venit la ea, aşa cum Însuşi fă- 
găduise şi Păstor fiind, ca un Dumnezeu, pentru noi S-a arătat om ca şi noi. Căci, 
cu asemănarea chemând pe cel asemenea, ca un Dumnezeu aude: Aliluia! 


Icos 10 

Zid eşti fecioarelor, Născătoare de Dumnezeu Fecioară şi tuturor celor ce aleargă la 
tine; că Făcătorul cerului şi al pământului te-a gătit pe tine, curată, sălăşluindu-Se 
în pântecele tău şi învățând pe toţi să îți cânte: 

Bucură-te, turnul fecioriei; 

Bucură-te, uşa mântuirii; 

Bucură-te, începătoarea prefacerii celei pline de înţeles; 

Bucură-te, dătătoarea darului celui dumnezeiesc; 

Bucură-te, că tu ai înnoit pe cei zămisliţi întru ruşine; 

Bucură-te, că tu ai învăţat pe cei lipsiţi de minte; 

Bucură-te, ceea ce ai stricat pe stricătorul gândurilor; 

Bucură-te, ceea ce ai născut pe Semănătorul curăției; 

Bucură-te, cămara nunţii celei fără de sămânță; 

Bucură-te, ceea ce ai unit cu Domnul pe cei credincioşi; 

Bucură-te, ceea ce între fecioare singură ai fost hrănitoare de prunc; 

Bucură-te, cămara cea împodobită a sufletelor sfinţilor; 

Bucură-te, Mireasă, pururea Fecioară! 


Condac 11 

Împărate Sfinte, de Ţi-am aduce cântări şi psalmi la număr întocmai ca nisipul, ni- 
mic nu plinim cum se cuvine, căci se biruieşte toată cântarea care se îndreaptă către 
mulțimea milelor Tale celor multe, pe care le-ai dat celor ce-Ți cântă: Aliluia! 


Icos 11 

Făclie primitoare de lumină, arătată celor ce sunt întru întuneric, o vedem pe Prea- 
sfânta Fecioară; că aprinzând în sine Focul cel netrupesc, pe toţi îi îndreptează spre 
cunoştinţa cea dumnezeiască ce luminează mintea cu raza ei şi se cinsteşte cu che- 
marea aceasta: 

Bucură-te, raza Soarelui celui înţelegător; 

Bucură-te, raza Luminii celei neapuse; 

Bucură-te, fulgerul care luminezi sufletele; 

Bucură-te, ceea ce îi îngrozeşti pe vrăjmaşi ca un tunet,; 

Bucură-te, că dintru tine a răsărit strălucirea cea cu multă lumină; 

Bucură-te, că ai izvorât râul care curge cu ape multe; 

Bucură-te, ceea ce te-ai arătat icoană a cristelniţei; 

Bucură-te, ceea ce curăţeşti întinăciunea păcatului; 

Bucură-te, baie care speli conştiinţa; 

Bucură-te, pahar, care dai gust bucuriei; 

Bucură-te, mireasma mirosului celui bun al lui Hristos; 

Bucură-te, viaţa veseliei celei de taină; 

Bucură-te, Mireasă, pururea Fecioară! 


Condac 12 

Vrând să dea har datoriilor celor de demult, Dezlegătorul tuturor datoriilor ome- 
neşti a venit Singur la cei ce se îndepărtaseră de harul Lui şi rupând zapisul, aude 
de la toţi cântarea: Aliluia! 


Icos 12 

Cântând naşterea ta, te lăudăm toţi, ca pe o biserică însufleţită, Născătoare de 
Dumnezeu că locuind în pântecele tău Domnul, care ține toate cu mâna, a sfințit, a 
slăvit şi a învăţat pe toţi să-ţi cânte: 

Bucură-te, locaşul lui Dumnezeu-Cuvântul; 

Bucură-te, Sfântă care eşti mai mare decât toţi sfinţii; 

Bucură-te, chivot poleit cu Duhul; 

Bucură-te, comoara vieţii cea nedeşertată; 

Bucură-te, coroana cea scumpă a împăraților celor credincioşi; 

Bucură-te, lauda cea de cinste a preoţilor cuvioşi; 

Bucură-te, stâlp neclintit al Bisericii; 

Bucură-te, zidul cel nebiruit al Împărăției; 

Bucură-te, cea prin care se înalță biruinţele; 

Bucură-te, cea prin care cad vrăjmaşii; 

Bucură-te, tămăduirea trupului meu; 

Bucură-te, mântuirea sufletului meu; 


Bucură-te, Mireasă, pururea Fecioară! 


Condac 13 (de trei ori) 

O, Maică prea lăudată, care ai născut pe Cuvântul, cel ce este mai sfânt decât toți 
sfinţii, primind acest dar de acum, izbăveşte de toată ispita şi scoate din chinul ce 
va să fie pe toţi cei care-ţi cântă: Aliluia! 


Apoi iarăşi se citeşte: 


Icos 1 

Îngerul cel întâistătător din Cer a fost trimis să zică Născătoarei de Dumnezeu: 
Bucură-te! Şi împreună cu glasul cel netrupesc, văzându-Te pe Tine, Doamne, În- 
trupat, s-a înspăimântat şi i-a stat înainte, grăind către dânsa unele ca acestea: 
Bucură-te, cea prin care răsare bucuria; 

Bucură-te, cea prin care piere blestemul; 

Bucură-te, chemarea lui Adam celui căzut; 

Bucură-te, izbăvirea lacrimilor Evei; 

Bucură-te, înălțime, întru care anevoie se suie gândurile omeneşti; 

Bucură-te, adâncime, care nu te poţi vedea lesne cu ochii îngereşti; 

Bucură-te, că eşti scaun Împăratului; 

Bucură-te, că porți pe Cel ce poartă toate; 

Bucură-te, steaua, care arăţi Soarele; 

Bucură-te, pântecele dumnezeieştii întrupări; 

Bucură-te, cea prin care se înnoieşte făptura; 

Bucură-te, cea prin care Prunc Se face Făcătorul; 

Bucură-te, Mireasă, pururea Fecioară! 


Condac 1 
Apărătoare Doamnă pentru biruinţă, mulţumiri, izbăvindu-ne din nevoi, aducem 
ție, Născătoare de Dumnezeu, noi, robii tăi. Ci, ca aceea ce ai stăpânire nebiruită, 
izbăveşte-ne din toate nevoile, ca să strigăm ţie: Bucură-te, Mireasă, pururea 
Fecioară! 


Rugăciune către Preasfânta Născătoare de Dumnezeu 


O, Preasfântă Născătoare de Dumnezeu, Fecioară Stăpână, ceea ce eşti mai înaltă şi 
mai presus decât îngerii şi arhanghelii şi mai cinstită decât toată făptura; mirarea 
cea mare a îngerilor, propovăduirea prorocilor, podoaba cea aleasă a arhanghelilor, 
întărirea cea tare a mucenicilor, lauda cea prea mărită a apostolilor, povăţuitoarea 
cea tare a călugărilor, înfrânarea cea tare a postitorilor, curăția şi slava fecioarelor, 
veselia cea lină a maicilor, înţelepciunea şi învățătura pruncilor, cârmuitoarea săra- 
cilor şi a văduvelor; îmbrăcăminte celor goi, sănătate celor bolnavi, izbăvire celor 
robiţi; linişte celor de pe mare, liman bun celor înviforaţi, povăţuitoare neostenită 
celor rătăciţi, mergere uşoară celor călători, odihnă bună celor osteniţi, acope- 
rământ şi scăpare celor asupriţi; nădejde celor fără de nădejde, ajutătoare celor 
lipsiţi; celor săraci bogăţie neîmpuţinată, celor întristați de-a pururea mângâiere, 
celor pe care nu-i iubeşte nimeni iubire cu smerenie; celor păcătoşi mântuire către 
Dumnezeu; tuturor creştinilor ocrotire tare, ajutătoare nebiruită şi folositoare. 


Prin tine, Cel nevăzut S-a făcut văzut, pentru care aducem rugăciune ţie noi, robii 
tăi, Doamna noastră. O, prea milostivă împărăteasă a Luminii celei înţelegătoare şi 
prea mărită, care ai născut pe Împăratul nostru, Hristos Dumnezeu, cel ce dă viaţa 
tuturor, ceea ce eşti slăvită de cele cereşti, minte îngerească, stea cu totul lumi- 
noasă şi mai sfântă decât toţi sfinţii; Împărăteasa împăraţilor, Stăpâna tuturor făp- 
turilor, Fecioară încuviințată de Dumnezeu, Mireasă nestricată, palat al Prea- 
sfântului Duh, tron de foc al Împăratului celui nevăzut, chivot ceresc, purtător al 
Cuvântului lui Dumnezeu, căruţa cea în chipul focului; odihna Dumnezeului celui 
viu, zămislirea negrăită a trupului lui Hristos, cuibul Vulturului ceresc, turtureaua 
cea cu bună glăsuire, porumbiţa cea prea bună, lină şi fără de răutate; Maică iubi- 
toare de fii, adâncul milelor, picătură care risipeşti mânia lui Dumnezeu, adânci- 
mea cea nemăsurată, taina cea negrăită, minunea cea neştiută, minune nespusă; 


Biserică nefăcută de mână omenească a Însuşi Împăratului tuturor veacurilor; tă- 
mâia cea cu bun miros, veşmânt cinstit, porfiră de Dumnezeu ţesută, Rai sufletesc, 
odrasla pomului celui de viaţă purtător, floarea cea prea frumoasă, care ai înflorit 
nouă veselia cerească, strugurele mântuirii noastre, paharul Împăratului Ceresc, 
întru care s-a dres de la Duhul Sfânt vinul harului Celui neîmpuţinat; solitoarea 
legii, începătura credinţei celei adevărate a lui Hristos, turnul cel neclintit, pieirea 
ereticilor, sabia mâniei lui Dumnezeu împotriva tuturor celor nelegiuiţi; îngrozire 
diavolilor, biruinţă în războaie, păzitoare adevărată tuturor creştinilor şi lumii în- 
credinţată mântuire. 


O, întru tot milostivă Doamnă Fecioară, Stăpână Născătoare de Dumnezeu, auzi-ne 
pe noi cei ce ne rugăm ţie şi arată mila ta poporului drept-credincios; roagă pe Fiul 
tău să ne izbăvească de tot răul. Şi păzeşte locaşul acesta şi toate oraşele şi satele 
creştineşti şi tot poporul cel bine credincios, care scapă la tine şi cheamă numele 
tău cel sfânt, de toate năpastele, de boală, de cutremur, de potop, de foc, de sabie, 
de venirea altor neamuri asupra noastră şi de războiul cel dintre noi, de toate du- 
rerile şi tot necazul. Ca să nu fie împuţinaţi robii tăi nici cu răni, nici cu îngrozire, 
nici cu moarte, nici cu dreapta mânie a lui Dumnezeu; ci îi păzeşte şi îi mântuieşte 
cu mila ta, Doamnă, ceea ce te rogi pentru noi şi pentru buna întocmire a văzdu- 
hului, spre vremi aducătoare de roadele cele de folos, pe care le dăruieşti nouă. 


Izbăveşte, ridică şi miluieşte din toate nevoile, Stăpână prea milostivă, Născătoare 
de Dumnezeu prea lăudată, pe cei ce sunt în primejdii. Adu-ţi aminte de robii tăi şi 
nu trece cu vederea lacrimile şi suspinarea lor; ci ne înnoieşte pe noi cu bunătatea 
ta, ca să ne mângâiem cu mulțumire, aflându-te pe tine ajutătoare. Milostiveşte-te, 
Doamnă prea curată, spre ajutorul poporului celui bine credincios. 


Nădejdea noastră, adună pe cele risipite: pe cei rătăciți pe cale povăţuieşte-i, pe cei 
căzuţi de la dreapta credinţă iarăşi la credinţă întoarce-i, pe cei bătrâni sprijineşte-i, 
pe cei tineri îi învaţă, pe prunci hrăneşte-i şi prea măreşte pe cei ce te prea măresc; 
dar, mai ales, păzeşte Sfânta Biserică a Fiului tău şi o fereşte întru lungime de zile. 


O, milostivă şi prea îndurată Împărăteasă a Cerului şi a pământului, Născătoare de 
Dumnezeu, pururea Fecioară, miluieşte cu mijlocirea ta poporul drept-credincios şi 
toată drept-credincioasa creştinătate. Păzeşte-o sub acoperământul milei tale, apăr- 
o pe ea cu cinstitul tău acoperământ şi roagă pe Hristos, Dumnezeul nostru, pe care 
mai presus de fire L-ai întrupat, să ne încingă pe noi cu putere de sus, ca să ne pu- 
tem apăra împotriva vrăjmaşilor ce se luptă împotriva noastră. 


și 


Miluieşte şi mântuieşte prin rugăciunile tale, Maică, pe prea fericitul părintele no- 
stru (N), patriarhul Bisericii Ortodoxe Române, pe (Înalt) prea sfinţitul (arhi-) 
episcopul (şi mitropolitul) nostru (N), pe toţi ortodocşii arhierei, preoţi şi diaconi şi 
pe tot clerul bisericesc şi pe tot poporul drept-credincios care se închină icoanei ta- 
le. 


Caută spre noi toți cu folosinţa ta cea prea milostivă, ridică-ne pe noi din adâncul 
păcatelor şi ne luminează ochii inimu spre căutarea mântuirii. Milostivă fii nouă 
aici, iar la înfricoşătoarea Judecată, pe Fiul tău pentru noi roagă-L. 


Pe cei care s-au mutat întru dreaptă credinţă, din această viaţă în cea veşnică, îm- 
preună cu îngerii, cu arhanghelii şi cu toţi sfinții, împărtăşeşte-i ca să stea de-a 
dreapta Fiului tău şi Dumnezeu; şi prin rugăciunea ta învredniceşte pe toți orto- 
docşii creştini să vieţuiască cu Hristos şi cu bucurie în locaşurile îngereşti să se 
desfăteze. 


Că tu eşti, Doamnă, slavă a celor cereşti şi ajutătoare a pământenilor; tu eşti nădej- 
dea şi folositoarea tuturor celor ce aleargă la tine şi cer ajutorul tău cel sfânt; tu eşti 
rugătoarea cea fierbinte către Fiul tău şi Dumnezeul nostru, că rugăciunile Maicii 
mult pot spre îmblânzirea Stăpânului. ŞI, cu a ta mijlocire, îndrăznim să ne apro- 
piem de Sfântul altar, de harul prea sfintelor şi de viaţă făcătoarelor Taine, deşi 
suntem nevrednici. Pentru aceea şi pe icoană văzând chipul tău cel întru tot cinstit 
şi pe Cel Atotţiitor cu mâna ţinând, ne bucurăm noi păcătoşii şi cu umilinţă căzând, 
pe acesta cu dragoste şi cu frică îl sărutăm, așteptând, Doamnă, prin sfintele şi de 
Dumnezeu primitele tale rugăciuni, să ajungem la cele cereşti ale vieţii celei fără 
de sfârşit, şi să stăm fără de ruşine în ziua Judecăţii de-a dreapta Fiului tău şi 
Dumnezeului nostru, slăvindu-L pe El împreună cu Cel fără de început al Lui 
Părinte şi cu Preasfântul şi Bunul şi de viaţă făcătorul Lui Duh, acum şi pururea şi 
în vecii vecilor. Amin. 


Vieţile Sfinţilor - Cuvânt la Bunavestire a Preasfintei Stăpânei noastre, de 
Dumnezeu Născătoarei şi pururea Fecioarei Maria 


Când s-a împlinit şi s-a apropiat vremea izbăvirii neamului omenesc, care avea să 
fie prin întruparea Fiului lui Dumnezeu, era trebuinţă în tot chipul, să se afle o 
fecioară curată, fără prihană şi sfântă, fecioară care ar fi vrednică să întrupeze pe 
Hristos Dumnezeu, Cel fără de trup, şi să slujească taina mântuirii noastre. 


Deci, s-a aflat o Fecioară mai curată decât curăţia, mai fără de prihană decât toată 
zidirea cea gândită, mai sfântă decât toată sfințenia, Preacurată şi 
Preabinecuvântată Fecioara Maria, odrasla rădăcinii celei sterpe a Sfinţilor şi 
drepţilor, dumnezeieştilor părinţi loachim şi Ana, rodul rugăciunilor şi al postirilor 
părinteşti, fiica cea împărătească şi arhierească. Şi s-a aflat la loc sfânt în templul 
lui Solomon aceea care avea să fie biserică însuflețită a lui Dumnezeu. Fecioară, 
care avea să nască pe Cuvântul cel mai sfânt decât sfinţii, s-a aflat în altarul 
templului ce se numea Sfânta Sfintelor, pentru că acolo a căutat Domnul din 
înălțimea slavei împărăției Sale, spre smerenia roabei Sale. Şi a ales-o pe cea mai 
înainte aleasă din toate neamurile; a ales-o ca Maică a Cuvântului Său Cel mai 
înainte de veci, pentru a Cărui întrupare din ea, încă mai înainte de bună-vestirea 
arhanghelului, cu taină a înştiinţat-o, precum adeverim despre aceasta prin istoriile 
vrednice de credinţă ale sfinților. 


Pentru că, fiind Preacurata Fecioară în templu de doisprezece ani, se 
îndeletnicea nu numai în neîncetată rugăciune către Dumnezeu şi cu lucrul 
mâinilor din toate zilele, ci şi cu citirea dumnezeieştilor cărți, cugetând la legea 
Domnului ziua şi noaptea. 


Căci aşa scriu despre dânsa URII, că era foarte 


isteață la minte şi iubitoare de învăţătură şi se îndeletnicea cu citirea 
dumnezeieştilor Scripturi. lar spune 
despre dânsa că, încă în vremea vieţii sfinţilor săi părinţi, a învăţat bine Vechiul 
Testament. 


ŞI citind adeseori în proorocia lui Isaia acele cuvinte: /ată fecioara va zămisli în 
pântece şi va naşte Fiu şi se va chema numele lui Emanuil, care se tâlcuieşte, Cu 
noi este Dumnezeu, Sfânta fecioară Maria se aprindea cu osârdnică dragoste, nu 
numai spre Mesia Cel aşteptat, Care avea să vină, ci şi spre fecioara aceea care 
era să zămislească şi să nască pe Mesia. Pentru că se gândea, cât de mare 
vrednicie este a fi Născătoare a lui Emanuil, Fiul lui Dumnezeu, şi cât de 
negrăită este taina aceea, ca să fie o fecioară maică. 


Însă, ştiind din proorocii că s-a apropiat vremea venirii lui Mesia - pentru că acum 
se luase sceptrul de la luda şi săptămânile de ani ale proorocului Daniil se 
sfârşiseră -, socotea că negreşit acum va fi născută în lume acea fecioară, pentru 
care mai înainte a vestit Isaia şi, suspinând adeseori din adâncul inimii, se ruga în 
sine ca s-o învrednicească Dumnezeu să vadă pe acea fecioară şi, de s-ar putea, să 
fie la dânsa slujnica cea mai de pe urmă. 


Odată, stând Fecioara Maria după a doua catapeteasmă 


după obicei, şi cu fierbinte dorinţă rugându-se lui Dumnezeu, 


Atunci de ce fel de bucurie 
s-a umplut Preacurata Fecioară şi ce fel de mulțumire a dat, închinându-se până 
la pământ lui Dumnezeu, Făcătorul ei, nu se poate spune! Astfel a căutat 
Domnul spre smerenia roabei Sale. Pentru că, aceea care dorea pentru 
dragostea lui Dumnezeu să slujească Preacuratei Născătoare a lui Mesia, aceea 
singură S-a învrednicit a fi Maica lui Hristos şi stăpâna a toată zidirea. 


lar după ce s-a sfârşit anul al unsprezecelea - după mărturia Sfântului Evod - al 
petrecerii ei în templul lui Solomon şi sosind al doisprezecelea, iar de la naşterea ei 
- după mărturia lui Gheorghe Chedrinul -, al paisprezecelea, i s-a poruncit ei de 
către arhierei şi de către preoți că, după obiceiul Legii, să iasă din bisericeasca 
locuinţă, precum şi celelalte fecioare de vârsta ei, şi să se mărite după bărbat, ea 
însă le-a răspuns că din scutece este dată lui Dumnezeu de părinţi şi Lui l-a 
făgăduit să-şi păzească a sa feciorie în veci. Deci, nu-i este cu putinţă să fie 
măritată cu om muritor, nici nu poate ca s-o silească spre nuntă, fiind fecioară a lui 
Dumnezeu Cel fără de moarte. 


Deci, arhierei se minunau de acel lucru nemaiauzit, pentru că nici o fecioară n-a 
mai fost vreodată care să-l fi făgăduit Domnului cândva a sa feciorie în veci, ci 
numai Maria cea dintâi în lume s-a arătat astfel. Deci, se sfătuiau pentru dânsa ce 
să facă, pentru că petrecea în biserica Domnului, iar după catapeteasma cea mai 
dinăuntru nu voiau să-i lase intrarea mai mult, venindu-i vremea de logodit; dar 
nici nu cutezau să dea după bărbat pe fecioara lui Dumnezeu. Şi nu se pricepeau 
cum să rânduiască cu plăcere dumnezeiască, viaţa ei cea feciorească fără de bărbat, 
ca să nu mânie pe Dumnezeu în ceva, pentru că amândouă acelea se ştiau că sunt 
mare păcat; adică şi spre nuntă a sili pe o fecioară care şi-a făgăduit lui Dumnezeu 
fecioria veşnică, şi a ţine parte femeiască în Sfânta Sfintelor, fiind în vârstă 
desăvârşită. 


Despre aceasta grăieşte DIR INIII, astfel: "Preoţii, cât a fost mică 


Sfântă Fecioară, după spusele proorocului Samuil, o lăsau în biserica 
Domnului. Dar, după ce a sosit vârsta anilor ei, s-au sfătuit între dânşii, ce ar 
putea face cu dânsa, ca să nu mânie pe Dumnezeu întru ceva". Şi 


DI, scriitorul istoriei bisericeşti, grăieşte despre dânsa astfel: "După ce a 
crescut Fecioara Maria, preoții au făcut sfat, cum să rânduiască pentru dânsa, 
ca Să nu se arate a fi făcători de nedreptate sfântului ei trup. Pentru că socoteau 
că vor face păcatul furării de cele sfinte, de o vor mărita după bărbat şi de vor 
supune la legea însoţirii, pe aceea ce odată se încredinţase lui Dumnezeu. Dar 
iarăşi, ca să fie o fecioară de atâţia ani în Sfânta Sfintelor, nici Legea nu dă voie 
şi nici nu este acel lucru cinstit şi vrednic de sfinţenie”. Aşa grăiau el. 


Atunci era praznicul sfințirii bisericii, cel aşezat de Macabei. Iar începutul acelui 
praznic era în douăzeci şi cinci de zile ale lunii noiembrie şi sfârşitul peste trei zile 
ale lunii decembrie. Și s-a adunat în biserică mulțime de popor din cetăţile de 
primprejur; iar bărbaţii care veniseră la praznic, erau şi din neamul lui David, 
rudenii şi vecini ai Fecioarei Maria. 


ILciiarhiereul cel mare. Zaharia, tatăl Mersătorului Înainte BETIE 


doisprezece bărbaţi fără femei, din seminţia lui David, între care era şi Sfântul 
Iosif, bărbat drept şi bătrân de ani, a luat toiegele lor şi le-a lăsat peste noapte în 


Sunt unii care socotesc că Preacuratei Fecioare, lepădându-se de logodire pentru 
curăția fecioriei sale, ca să nu 1 se facă vreo strâmbătate, şi mîhnindu-se foarte 
mult, i s-a făcut de la Dumnezeu deosebită descoperire şi încredințare, ca să nu se 
îndoiască a merge la Iosif, rudenia şi logodnicul său - adică bărbatul cel drept şi 
sfânt, plăcut lui Dumnezeu -, nu spre însoţirea trupească, ci spre paza fecioriei sale, 
rânduit fiind, de purtarea de grijă a Celui Preaînalt. 


Săvârşindu-se logodna, Sfântul Iosif a luat pe Preacurata Fecioară din templul 
Domnului, din mâinile arhiereului Zaharia şi ale celorlalți preoți, întru curată şi 
neprihănită vieţuire, neatingîndu-se nici măcar în gând de floarea fecioriei ei. 
Sfântul Iosif era bărbatul ei numai cu părerea, dar cu lucrul era curat păzitor al 
fecioriei ei şi slujitor al vieţii Preacuratei Fecioare celei pline de mare sfinţenie. 


Vieţuind Preasfânta Fecioară în casa logodnicului, nu şi-a schimbat viaţa sa cea 
mai dinainte, pe care o avea în Sfânta Sfintelor. Căci nu se îndeletnicea cu altceva, 
fără numai în rugăciunea cea de Dumnezeu gânditoare, în citirea dumnezeieştilor 
cărţi şi în obişnuita şi cuviincioasa ei lucrare de mâini. Şi-i era ei casa lui losif ca o 
biserică de rugăciune, din care nicăieri nu ieşea. Ci totdeauna, închizându-se, trăia 
în post şi tăcere, nevorbind cu nimeni, decât numai cu cei din casa lui losif. Pentru 
că povesteşte despre dânsa astfel: "Maria, postind în casa 
bărbatului său şi ferindu-se de ieşirea în popor, petrecea cu cele două fecioare 


ale lui Iosif şi numai către acelea, uneori, grăia câte un cuvânt şi acesta, numai 
dacă era de trebuinţă a vorbi şi cât de scurt”. 


Aşa petrecând ea patru luni - după mărturia PIERRE -. a sosit ceasul 
întrupării Cuvântului lui Dumnezeu, ceasul cel din veci ascuns şi de toată lumea 
dorit, ceasul în care avea să se înceapă mântuirea noastră. Și a trimis Dumnezeu 
pe Gavriil, arhanghelul duhurilor cereşti care stau mai aproape de scaunul Său, 
cu taina cea din veac ascunsă şi neştiută de îngeri, ca bine să vestească 
Preacuratei Fecioare zămislirea străină a Fiului lui Dumnezeu, care covârşeşte 
firea omenească şi toată mintea, lucru de care scrie 
astfel: În luna a şasea a fost trimis îngerul Gavriil de la Dumnezeu. 


Deşi o parte era locuită de israiliteni însă mai multe popoare păgâne erau într-însa. 
Pentru aceasta şi în Sfânta Scriptură se grăieşte despre Galileea neamurilor. Latura 
aceasta, la israiliteni, era cea mai de pe urmă şi nebăgată în seamă, ca cea locuită 
de oameni păcătoşi, de altă limbă şi necredincioşi. De aceea era şi ocărită de iudei, 
pentru că ziceau: Au doar din Galileea vine Hristos? Cearcă şi vezi, că prooroc din 
Galileea nu vine! Asemenea şi Nazaretul, cetatea Galileii, era de dânşii întru nimic 
socotită, ca ceea ce era mică şi cea mai de pe urmă. Aşa se vorbea între dânşii: Din 
Nazaret poate să fie ceva bun? 


Dar să socotim voinţa lui Dumnezeu. Unde a voit să aibă pe Preacurata Maică Sa? 
Nu în latura ludeii, nici în Sfântul Ierusalim, cetatea cea mare, ci în Galileea cea 
păcătoasă şi în micul Nazaret, ca întâi să arate adevărul, că pentru păcătoşi a venit 
pe pământ: N-am venit, zice Domnul, să chem pe cei drepți la pocăință, ci pe cei 
păcătoşi; "şi din limbi necredincioase, să-Mi fac Biserică credincioasă", iar al 
doilea, să se arate lucrul, că spre cei smeriţi, lepădaţi şi defăimaţi, priveşte Hristos 
cu milostivire, iar nu spre cei mândri şi slăviţi. Căci Cuvântul lui Dumnezeu, când 
a voit să plece Cerul şi să se pogoare la păcătoşi, privea din înălțimea slavei Sale, 
unde este mai multă mulțime de păcătoşi. Şi văzând în Iudeea pe ierusalimiteni, 
care păreau a fi drepți înaintea oamenilor, iar pe galileeni văzându-i trecuţi cu 
vederea de toţi şi socotiți a fi mai păcătoşi decât toţi, a trecut Iudeea care se părea 
sfântă şi a venit în Galileea, care se părea păcătoasă. A trecut şi Ierusalimul, cetatea 
cea mare, cinstită şi slăvită, şi s-a dus în Nazaret, cetatea cea mică şi necinstită, 


alegându-şi în această lume locul cel mai de pe urmă, smerindu-Se până la chipul 
de rob şi de păcătos. 


Mica cetate a fost Nazaretul, însă de mare dar s-a învrednicit, de care nu s-au 
învrednicit toate celelalte cetăţi mari ale lui Israil, care se înălțaseră mult. În 
Nazaretul cel mic locuieşte Fecioara Maria, cea mai înaltă decât toţi Sfinţii 
îngeri, al cărei pântece era mai desfătat decât cerul. Acolo se trimite Gavriil, 


acolo umbreşte Duhul Sfânt, acolo Se întrupează Dumnezeu Cuvântul. Pentru 
Cetățile cele 


mândre sunt vrăjmaşe lui Hristos, iar cele smerite Îi sunt plăcute. Neslăvita cetate 
Nazaret a zămislit pe Hristos, Domnul nostru, iar slăvitul Ierusalim L-a răstignit! 
Micul Betleem L-a născut, iar marele Ierusalim Îl căuta spre moarte! 


Deci spre latura cea nebăgată în seamă, la săracul Nazaret, şi la fecioara cea 
smerită, care locuia într-însul, s-a trimis îngerul de la Dumnezeu. Pentru această 
trimitere, [III vorbeşte astfel: "Unuia din cei dintâi îngeri, 
Dumnezeu i-a poruncit Să împlinească vestirea tainei şi cu arătarea măririi Sale, 
precum socotesc, i-a zis: "Ascultă, Gavriile! Du-te în Nazaret, cetatea Galileii, în 
care locuieşte fiica fecioară, cu numele Maria, fiind 

logodită cu bărbat, al cărui nume este Iosif. Mergi - zice - în Nazaret!" Dar 
pentru ce? Că frumuseţea Fecioarei cea preaiubită, ca pe un trandafir cu bun 
miros, din latura cea spinoasă s-o primească Atotputernicul. "Mergi în 
Nazaret”, ca să se împlinească proorocia care zice: Nazarinean Se va chema. 
Dar cine se va chema Nazarinean? Acela Care de către Natanail se va numi Fiul 
lui Dumnezeu şi Împărat al lui Israil”. 


Gavriil se trimite, pentru că Gavriil este slujitor în dumnezeieştile taine, precum 
este arătat în ISI. "Deci mergi în Nazaret, cetatea Galileii, zice 
Dumnezeu lui Gavriil, şi, ajungând acolo, să aduci mai întâi Fecioarei bună- 
vestire de bucurie, pe care Eva a pierdut-o odată. Însă, să te fereşti să n-o 
tulburi, pentru că de bucurie, iar nu de mâhnire, este semnul acesta; de 
mângâiere, iar nu de tulburare, este închinarea aceasta. Pentru că, ce bucurie 
mai mare poate să fie neamului omenesc decât aceea, ca firea omenească cu 
dumnezeiasca fire de obşte să se facă şi una cu Dumnezeu într-o Persoană?” 


Dar ce poate să fie mai de mirare, decât a vedea pe Dumnezeu până la atâta 
smerindu-Se, ca în pântece de femeie să Se poarte? O, lucruri foarte de mirare 
tuturor! 


împreună cu Tatăl, încape în pântece de Fecioară! Ce lucru vrednic de mai 


mare mirare, decât a vedea pe Dumnezeu în chip omenesc, nedespărțindu-Se de 
fireasca dumnezeire, şi a vedea omeneasca fire aşa de unită cu Ziditorul său, ca în 
întreg omul, să Se săvârşească Dumnezeu? Gavriil, auzind acestea şi porunca lui 
Dumnezeu cea întărită covirşindu-i puterea, era în nedumerire, între spaimă şi 
bucurie, nici nădăjduind, nici cutezând a nu asculta pe Cel ce-i poruncea. Deci, 
împlinind poruncile lui Dumnezeu, a zburat la Fecioară şi, mergând la Nazaret, a 
stat lângă casă. 


Cugetând şi nepricepând acestea în sine, precum se pare - spune PS 


A 


cămară, îi_voi_tulbura_gândul_ Fecioarei; să intru _mai _cu_zăbavă, Fecioara, 


la seama, cu câtă cucernicie Arhanghelul Gavriil vine la dumnezeiasca fiică! Cu 
cât de mare frică şi cinste se pregăteşte înainte, ca să se apropie de stăpâna a toată 
lumea! Cât se învaţă să grăiască către dânsa cuvintele cele pline de bucurie ale 
Bunei Vestiri! Dar şi de aceasta se cade a ne minuna, că a găsit-o nu afară din casă 
şi de cămara sa, nu pe ulițele cetăţii, prin popor şi prin vorbe mireneşti, nici 
gîlcevindu-se în casă pentru grijile vieţii, ci la linişte, în rugăciune şi în citirea 
cărţilor îndeletnicindu-se, precum şi închipuirea cea de pe icoană a Bunei Vestiri o 
arată, fiind închipuită înaintea ei cărticica pusă şi deschisă spre citire, spre 
încredințarea îndeletnicirii ei celei neîncetate în citire şi în dumnezeiască gândire. 


Și este bunaînţelegere a celor de Dumnezeu gânditori, că într-acea vreme, când era 
să vină la ea cerescul arhanghel, avea în minte acele cuvinte mai sus pomenite, 
ale Sfântului Prooroc Isaial Iată Fecioara în pântece va zămisli. Gândea cum şi 
când va fi acea străină şi la fecioreasca fire neobişnuită zămislire şi naştere. 


Însă, înştiinţată fiind - precum s-a zis mai înainte de Gheorghe Chedrinul -, prin 
descoperire de la Dumnezeu, că nu o altă fecioară, ci ea însăşi va fi slujitoare acelei 
taine şi născătoare a lui Mesia Celui dorit, ardea cu dragoste de serafim către 
Dumnezeu, Făcătorul ei, şi ruga bunătatea Lui ca a Sa dumnezeiască făgăduinţă şi 
proorocia lui Isaia degrabă s-o împlinească. Şi grăia în sine cu dorinţă: 


Astfel cugetând Fecioara în sine, în taina inimii sale, cu rugăciune de Dumnezeu 
gânditoare, prin dragoste arzătoare ca văpaia rugându-se către Domnul Savaot, 
deodată cerescul binevestitor, Arhanghelul Gavriil, venind încetişor, a stat înaintea 
ei, precum despre aceasta vorbeşte amintitul învăţător, scriind 


milostivire! Nu se îndestula să-i arate bucuria - zice Sfântul Andrei -, şi să-i 
vestească pe Făcătorul bucuriei, Cel ce locuia în Fecioară. Că arhanghelul zicând 
Domnul este cu tinel!, venirea Împăratului Hristos arătat o însemnează; 
Domnul, Care dintr-însa a luat astfel trup omenesc, întru nimic nu S-a depărtat 
de fireasca slavă. 


de mâhnire se schimbă în veselie şi bucurie! 


O închinăciune ca aceasta a îngerului auzind-o Fecioara cea fără de prihană, s-a 
mirat de cuvântul lui şi gândea: În ce fel va fi închinarea aceasta? S-a tulburat dar 
nu s-a înfricoşat tare, ci s-a minunat de lucrul cel nou, neaşteptat şi fără de veste. 
Pentru că nu avea de ce să se înspăimânte ea de îngereasca arătare, cu care avea 
obişnuită prietenie încă din Sfânta Sfintelor când, din mâini îngereşti - după 
mărturia fre pere -, primea hrana cea de toate zilele. Dar de aceasta 
s-a tulburat cu mirare, căci mai înainte cu atât de mare slavă cerească şi cu atât de 
veselă faţă şi cu astfel de închinăciune, făcătoare de bucurie niciodată nu venise la 
dânsa. Deci pentru acel lucru nou şi, mai ales, pentru cuvintele lui, căci nouă şi 
neobişnuită închinare îi aducea, fiind fecioară, o pune pe ea în ceata femeilor de 
obşte, căci zicea: 

Atunci s-a tulburat ca o foarte înţeleaptă, dar ca o vitează şi bine chibzuită nu s-a 
înfricoşat, ci gândea în sine: "În ce fel va fi închinarea aceasta? Ce va mai grăi 
către mine îngerul, după această închinare? Au doară iarăşi în biserica Domnului 
mă va lua pe mine? Sau o hrană mai nouă din cer mi-a adus? Sau un lucru nou îmi 
va vesti de la Dumnezeu şi mă va înălța, deşi cuget mult şi nu pricep cum fecioară 
în pântece va lua şi va naşte Fiu? În ce fel va fi închinarea?" 


A 


Insuşi ştie! 


4 Ai aflat dar de la Dumnezeu prin multele tale fapte bune, dar mai ales prin 
trei virtuţi. Prin smerenia ta cea adâncă, pentru că celor smeriţi Dumnezeu le 
dă darul Său, zicând: Spre cine voi căuta, decât numai spre cel blând şi 
smerit cu inima! 

4 Ai aflat dar prin fecioreasca ta curăţie, căci Preacuratul din fire Dumnezeu, 
din Preacurata Fecioară caută a Se naşte! 

+ Şi mai deosebi ai aflat dar de la Dumnezeu, prin dragostea cea aprinsă către 
EI, pentru că zice: Eu pe cei ce Mă iubesc pe Mine îi iubesc şi cei ce Mă 
caută vor afla dar. Şi de vreme ce tu L-ai iubit şi L-ai căutat cu toată inima, 
ai aflat dar de la EI şi vei naşte Fiu. 


"Mântuitor": pentru că Acela va mântui toată lumea şi va împărăți preaslăvit 

Nu că 
nu credea Preacurata Fecioară celor zise ei de înger. Ci cu adeverire, după darul lui 
Dumnezeu de care era plină, ştia că va naşte pe Cel ce bine i se vestea, luând 
înştiinţare de la Însuşi Dumnezeu, precum mai înainte s-a zis. Dar numai această 
nu-i era ei ştiută, adică cum şi în ce chip va naşte fiind Fecioară care nu ştia de 
bărbat. Pentru aceea a întrebat pe înger: Cum va fi aceasta? 


Despre acest lucru PI NI, ca din partea ei, zice către înger: 


"Spune-mi chipul naşterii, o, îngere, şi vei afla inima mea gata spre voia lui 
Dumnezeu; pentru că eu doresc un rod ca acesta, fără atingerea fecioriei”. lar 
SPIDER. despre aceeaşi, vorbeşte astfel: "Bine a întrebat pe 

înger, cum îi va fi aceasta, pentru că ea mai înainte citise, precum S-a zis că, o 
fecioară va zămisli, dar nu citise în ce chip fecioara aceea va zămisli. Citise cu 
adevărat proorocescul cuvânt: lată fecioara în pântece va lua, dar cum va lua, 
acum îngerul îi vesteşte prin "Buna Vestire”", 


Deci, îi spune ei îngerul chipul zămislirii, nu după firea şi obiceiul omenesc 
făcându-se, ci mai presus de fire, pentru că unde voieşte Dumnezeu se biruieşte 


Aceasta o va lucra întru tine puterea Celui Preaînalt, prin venirea Sfântului 
Duh. lar cum că aceasta este adevărată, acest lucru să-ţi fie ca semn vrednic de 
credinţă, căci rudenia ta Elisabeta, fiind stearpă din tinereţe şi acum îmbătrânită 
cu anii, a zămislit fiu, Dumnezeu voind astfel, făcând din cele neputincioase, 
lucruri putincioase. Pentru că, ce este cu neputinţă la oameni, ca fecioara cea 
fără bărbat şi femeia cea neroditoare, stearpă şi îmbătrânită, Să zămislească şi să 
nască, la Făcătorul şi Atotputernicul Dumnezeu toate sunt cu putinţă, pentru că 
tot lucrul la Dumnezeu este cu putinţă, căci şi bătrâna cea neroditoare a zămislit, 
şi tu, fecioară, vei zămisli! 


Auzind Preacurata de la îngerul Gavriil o bună-vestire ca aceasta, s-a supus la voia 
Domnului Său şi, prin smerenia cea adâncă, din inimă cea iubitoare de Dumnezeu, 


a răspuns: 


Îngerul împlinindu-şi buna vestire după porunca lui Dumnezeu şi cinstind pe 
Hristos, care S-a întrupat în pântece de fecioară, asemenea a cinstit şi pe Fecioara 
Maria care L-a întrupat, cu cuviincioasă închinăciune după vrednicie; cu bună 
cucernicie şi cu frică s-a dus de la dânsa, ca să stea înaintea scaunului Domnului 


Savaot, slăvind taina Intrupării lui Dumnezeu, împreună cu toate cereştile puteri, 
întru nespusă bucurie, în veci. Amin. 


(Adunată din dumnezeiasca Scriptură şi de la Sfinţii părinţi, cum şi după 
istoricii vrednici de credinţă) 


